Dewa Bazirganî ya merkezê Agirî de Leyla Aydemîra 4 serre  15ê hezîrana 2018î de vîn bibî û 18 rojan ra dima cenazaya ci amebî dîyene. Eşkera bibi ke Leylaya qije hetê apê xo Yusuf Aydemîrî ra amebî qetilkerdene. Dewa de kerdox Yusuf Aydemîrî rê cezaya muebede dîyabî.
Avûkatê Aydemîrî ceza rê îtîraz kerde. Mehkemeya Cezaya Girane ya Erziromî bira cezaya muebede qebul nêkerde. Heyetê mehkeme da zanayene ke seba îsbatê sûcî derheqê Aydemîrî de delîlê qîmî çin ê coka derheqê Aydemîrî de bira veradayîşî daye. Mehkeme bira veradayîşî ke derheqê verguman ê bînan ameyebî dayene zî  betal kerde.
